laion/Wikipedia-Exotic huggingface dataset:
מפולת הבוץ באוסו

מפולת הבוץ באוסו הייתה מפולת בוץ שהתרחשה ב-22 במרץ 2014 בשעה 10:45 בסמוך לעיירה אוסו במדינת וושינגטון בארצות הברית. חלק גדול מגבעה במרחק 6.5 ק"מ מאוסו התמוטט וכמויות גדולות של בוץ, עצים, עפר וסלעים גלשו במהירות במורד הגבעה לנהר סטילגואמיש. המפולת שהשתרעה לאורך 460 מטר במורד הגבעה ולרוחב 1,300 מטר קברה תחתיה שכונה ובה 49 בתים וגרמה ל-43 הרוגים ו-4 פצועים. שטח של 260 קמ"ר ניזוק מהמפולת וההצפות. כתוצאה מהמפולת נסכר נהר סטילגואמיש ונחסם כביש 530, ציר התנועה המרכזי לתושבי האזור. קריאות רבות לעזרה לא נענו היות שמפקד הכבאים המקומי החליט שמסוכן מדי לצאת לאזור הטובעני. לגבעה שהתמוטטה יש היסטוריה של אי יציבות. ב-45 הימים שקדמו להתמוטטות, ירדו באזור משקעים בכמות פי שלושה מהרגיל, מה שהחליש מאוד את אחיזת הקרקע. שטח של 2.6 קמ"ר התמוטט לגמרי במה שתואר על ידי עדי ראייה כ"קיר של בוץ נע במהירות". כל הבתים מעברו השני של הנהר ממול ההתמוטטות כוסו בבוץ בגובה של 9 עד 12 מטרים. גאולוגים מקומיים תיארו את המפולת כאחת הגדולות שנראו בוושינגטון. מפולות הבוץ באפגניסטן (2014) מפולת הבוץ בקולומביה (2015) מדיה וקבצים בנושא מפולת הבוץ באוסו בוויקישיתוף קירק ג'ונסון, איאן לובט ואלן בלינדר (ניו יורק טיימס), הבוץ קבר את הפרבר המנומנם של סיאטל, באתר הארץ, 27 במרץ 2014
הלגיון הכסוף של אמריקה

הלגיון הכסוף של אמריקה (באנגלית: Silver Legion of America), הידוע גם בשם חולצות הכסף (באנגלית: Silver Shirts), היה ארגון אמריקאי מחתרתי פשיסטי, אשר נוסד בשנת 1933 על ידי ויליאם דודלי פאלאי. הארגון נוסד ב-30 בינואר 1933, יום עלייתו של אדולף היטלר לשלטון בגרמניה, וזאת בהשראת ארגון האס אה הגרמני. בדומה לאס אה, הלגיון הכסוף דגל אף הוא באידיאל העליונות הלבנה, וכן באידאולוגיה אנטישמית ואנטי-קומוניסטית. מדיו של הלגיון הכסוף עוצבו אף הם בהשראת מדי האס אה, ובצורת חולצה כסופה עם עניבה, יחד עם כובע ייחודי ומכנסי קורדורוי כחולים עם חותלות. על החולצות הכסופות הודפסה אות אחת - האות L, אשר נועדה לסמל נאמנות (באנגלית: Loyalty) לארצות הברית, שחרור (באנגלית: Liberation) מחומרניות, וכן את שם הארגון עצמו. נכון לשנת 1934, הארגון מנה כבר כ-15,000 חברים. במהלך שנת 1935, ובסיוע מימון כספי מטעם גרמניה הנאצית, פעילי הארגון החלו בבניית מתחם מבוצר בקרבת העיר לוס אנג'לס שבמדינת קליפורניה. המתחם, אשר נודע בשם "חוות מרפי" (באנגלית: Murphy Ranch) נועד לשמש כמפקדה הראשית של התנועה הפשיסטית העולמית לאחר הכיבוש הפשיסטי הצפוי. מנהיג הלגיון הכסוף, ויליאם פאלאי, התמודד לנשיאות ארצות הברית במסגרת הבחירות לנשיאות ארצות הברית בשנת 1936, וזאת כמועמד עצמאי. פאלאי שאף לתפוס את השלטון בארצות הברית במה שתיאר כ"מהפכה הכסופה", וכך להפוך לדיקטטור של ארצות הברית. עם זאת, פאלאי נכשל בניסיון זה בצורה מוחצת, והנשיאות נותרה בידו של המועמד הדמוקרטי ונשיא ארצות הברית המכהן, פרנקלין דלאנו רוזוולט. ביום הבחירות פאלאי זכה במעט מתחת ל-2,000 קולות. הוא סיים הרחק מאחורי המועמדים הסוציאליסטיים והקומוניסטיים כאחד. הנטיות האלימות של תומכיו של פאילאי נמשכו לאחר קמפיין הנשיאות ב -1936. בשנת 1938 הסתיימו שלושה מפגשי חולצת הכסף של שיקגו במהומות. בשנת 1939, חמישה חברי חולצת הכסף משיקגו ריסקו את חלונות בית הכלבו של האחים גולדבלט. מפגשים, אך תומכי פאלאי נתקלו לעיתים קרובות במפגינים נגדיים. כישלונו של הארגון בהשגת מטרותיו הוביל לצניחה משמעותית במספר החברים בו, כאשר עד לשנת 1938 מספר החברים בארגון עמד על כ-5,000 חברים בלבד. בעקבות המתקפה על פרל הארבור בתאריך 7 בדצמבר 1941, אשר הביאה לכניסת ארצות הברית למלחמת העולם השנייה לצידן של בעלות הברית, כוחות משטרה אמריקאים פרצו ל"שוחת מרפי", ועצרו את הגרעין המרכזי של פעילי הלגיון. בהמשך, ובעקבות הכרזת המלחמה של ארצות הברית על גרמניה הנאצית ואיטליה הפאשיסטית, פעילות הארגון נאסרה, מה שהוביל לסופו. האיגוד הגרמני אמריקאי איגוד הפשיסטים הבריטי מדיה וקבצים בנושא הלגיון הכסוף של אמריקה בוויקישיתוף מידע אודות הלגיון הכסוף, באתר הוועד היהודי-אמריקני (באנגלית) מידע אודות "שוחת מרפי", בצירוף תמונות (באנגלית) Americans for Hitler 1935: Steps Toward Destruction Heil Hollywood Pauline Murphy, headstuff.org, An American Hitler - William Pelley And The Silver Legion, ‏Oct 12, 2018 1935: Steps Toward Destruction Heil Hollywood
פרס זוסמן

האם התכוונתם ל... פרס זוסמן-ג'וינט – שמוענק על ידי ארגון הג'וינט ישראל, על "מצוינות בתחום השירותים החברתים בישראל" פרס זוסמן למשפט פרס זוסמן (יד ושם) – פרס מטעם יד ושם לאמנים העוסקים ביצירתם בשואה
בורודין

בורודין (ברוסית: Бороди́н) הוא שם משפחה רוסי. האם התכוונתם ל... אלכסנדר בורודין – מלחין רוסי ופרופסור לכימיה אורגנית מיכאיל בורודין – מהפכן רוסי ונציגה הרשמי של ברית המועצות בסין רביעיית בורודין – רביעיית מיתרים שנוסדה בשנת 1945 בברית המועצות
האחים עוודאללה

האחים עאדל ועמאד עוודאללה היו מחבלים בכירים בזרוע הצבאית של חמאס ביהודה ושומרון לאחר הריגת יחיא עיאש, לכידת חסן סלאמה והרג מוחי א-דין א-שריף, שנמצא ירוי ברכבו, שעלה באש. עאדל עוודאללה היה ראש הזרוע הצבאית של חמאס באמצע שנות ה-90 של המאה ה-20. עאדל עוודאללה נולד ב-1967 באל-בירה. החל באמצע שנות ה-80 בלימודי מתמטיקה באוניברסיטת אל-קודס במזרח ירושלים, אולם עבר לאחר זמן קצר ללימודי שפה וספרות ערבית באוניברסיטת בית לחם. נעצר על ידי ישראל באינתיפדה הראשונה בגין פעילותו בחמאס. לאחר הריגתו של יחיא עיאש, שהיה מפקד הזרוע הצבאית של החמאס בגדה, תפס את מקומו חסן סלאמה, וביחד עם מוחמד דף, מפקד הזרוע הצבאית של החמאס ברצועת עזה, הובילו את פיגועי הנקמה על הרג עיאש. אחרי לכידתו של סלאמה בחברון והרג א-שריף, שנמצא ירוי במכוניתו בעודה עולה באש, נטל לידיו עאדל עוודאללה את הפיקוד על הזרוע הצבאית. אחיו, שהיה גם הוא בכיר בחמאס, נתפס על ידי אנשיו של ג'יבריל רג'וב, וישב בכלא ביריחו. באוגוסט 1998 נמלט מכלאו ביריחו, ופגש את אחיו בכפר ליד חברון, שם נהרגו על ידי כוח של הימ"מ באוקטובר 1998, בראשותו של מפקד היחידה דוד בן-שימול, בעקבות מידע מודיעיני של השב"כ. חמאס הודיע אז וגם לאחר מכן, בעיקר אחרי מבצע חומת מגן, שהוא רואה ברג'וב את האחראי למותם של האחים עוודאללה, שכן להערכתו בריחת עמאד מהכלא הייתה מבוימת, ובעצם איפשרו לו לברוח מתוך ידיעה שייפגש עם אחיו, שהיה המטרה העיקרית בעיני רג'וב ובעיני ישראל. במקום שבו נהרגו האחים עוודאללה נמצא ארכיון ובו מידע רב על פעילות החמאס בגדה, דבר שעזר לאתר ולתקוף פעילים רבים של החמאס בגדה. את מקומם כמפקד הזרוע הצבאית של חמאס בגדה תפס מחמוד אבו הנוד, שכעבור זמן נהרג על ידי צה"ל בסיכול ממוקד. האחים עוודאללה באתר החמאס שלום ירושלמי צילום: ברקאי, קול קורא במדבר, באתר nrg‏, 24 בדצמבר 2003. יואב לימור, צומת המוביל, באתר ynet, 6 באוגוסט 2008.
ארגונאוט

האם התכוונתם ל... מונח לארגונאוטים - מונח לכמה גיבורים מהמיתולוגיה היוונית ארגונאוט (סוג) – סוג רכיכה במשפחת הארגונאוטיים
הלה

האם התכוונתם ל... הַאלֶה – עיר במדינת סקסוניה-אנהלט שבגרמניה הלה (מיתולוגיה) (אנ') (הֶלִי) – בת אתאמאס מלך בויאוטיה ואשתו הראשונה נאפלה. ראו גיזת הזהב הֶלָה (קומיקס) – דמות בדיונית המופיעה בחוברות הקומיקס תור ביקום מארוול טוני הָלֶה (1890–1964) – מורה ומחנכת ישראלית, ממייסדי תיכון חדש ומנהלתו אישים ששמם הפרטי הוא הלה הילה (פירושונים) הל"ה (פירושונים)
צוות 211

צוות 211 (באנגלית: 211 Crew) היא תנועה גזענית אנטישמית הדוגלת בעליונות הגזע הלבן, אשר נפוצה בקרב אסירים בבתי כלא בארצות הברית. לפעילי התנועה יוחסו מספר מקרי התנקשויות, אשר זכו לפרופיל תקשורתי גבוה, וביניהן ההתנקשות בחייו של ראש אגף הכליאה של מדינת קולורדו, טום קלמנטס. התנועה הוקמה במהלך שנת 1995 בבית הכלא המחוזי של העיר דנוור בקולורדו. התנועה הוקמה על ידי בנג'מין דייוויס, אסיר מורשע ממוצא לבן אשר ריצה את עונשו בבית הכלא, וזאת בעקבות תקיפה מצד אסיר שחור, אשר בוצעה ככל הנראה ממניע גזעני וכמעט הסתיימה במותו. בעקבות התקיפה, ולאחר התאוששותו, דייוויס החליט להקים כנופיית כלא חדשה, אשר תגן עליו ועל אסירים לבנים אחרים בבית הכלא מהתנכלויותיהם של אסירים ממוצא אפרו-אמריקאי ולטיני. השימוש במונח "צוות 211" החל במקור כאחיזת עיניים, אשר נועדה לגרום לאסירים שחורים ולטינים לחשוב כי בכלא פועלת כנופיה של אסירים לבנים, אשר מטרתה להגן עליהם מפני התנכלויות. עם זאת, וככל שהשמועות אודות הכנופיה החדשה הלכו והתפשטו ברחבי הכלא, יותר ויותר אסירים לבנים ביקשו להצטרף לכנופיה החדשה, מה שהוביל בסופו של דבר להקמתה. בהמשך, ובשעה שפעילים בתנועה השתחררו מבית הכלא, הם גייסו פעילי תנועה נוספים גם מחוץ לכלא, מה שתרם להתפשטות התנועה גם בבתי כלא אחרים. פעילי התנועה מזהים עצמם עם עקרונותיה של האידאולוגיה הנאצית, ומשכך מבצעים שימוש שוטף בסמלים נאציים למיניהם, כדוגמת צלב הקרס. כמו כן, התנועה דורשת מפעיליה להימנע מקיום יחסי מין עם לא-לבנים, ופעילי התנועה אף קושרו לביצוע רציחות כנגד אפרו-אמריקאים מטעמים גזעניים. עם זאת, פעילים שונים בתנועה, ולרבות מנהיגיה, תועדו בשעה שקיימו קשרים חיוביים עם אסירים שחורים. כמו כן, ישראל דייוויס, אביו של מייסד התנועה, טען כי בנו לא דוגל באידאולוגיה גזענית, ואף הבהיר כי לבנו יש שני ידידים שחורים. מסיבה זו, עמדתה של התנועה כלפי מדיניות הגזע מעורפלת במידת מה. במהלך שנת 1997, עומר דיא, מהגר אפריקני, נרצח על ידי חברי התנועה בעת שהמתין בתחנת אוטובוס בעיר דנוור. במהלך שנת 2012, התובע המחוזי של מדינת טקסס, מייק מקלילנד, ועוזר התובע מארק הייז, נרצחו בהתנקשות מתוכננת היטב. בהמשך נטען כי חברים בצוות 211 היו מעורבים בהתנקשות, אף כי לא נמצאו ראיות חותכות לכך, ואיש לא הובא לדין. במהלך שנת 2013, פעיל בצוות 211, אוון ספנסר, התנקש בחייו של ראש אגף הכליאה של מדינת קולורדו, טום קלמנטס. לאחר ביצוע ההתנקשות ספנסר נס דרומה לטקסס, שם מצא את מותו במהלך קרב יריות עם שוטרי המדינה. האחווה הארית המעגל הארי נאו-נאציזם מידע על פעילות התנועה (באנגלית) 211 Crew prison gang's violent culture roils behind, beyond bars 211 Crew, supremacist group, involved in high-profile crimes Who's killing Texas prosecutors? Chilling mystery leaves county on edge 211 Crew prison gang's violent culture roils behind, beyond bars 211 Crew, supremacist group, involved in high-profile crimes 211 Crew prison gang's violent culture roils behind, beyond bars 211 Crew, supremacist group, involved in high-profile crimes 211 Crew prison gang's violent culture roils behind, beyond bars Who's killing Texas prosecutors? Chilling mystery leaves county on edge רויטרס, מי רצח שני פרקליטים בטקסס בתוך חודשיים?, באתר ynet, 1 באפריל 2013 211 Crew prison gang's violent culture roils behind, beyond bars
All Hope Is Gone

All Hope Is Gone הוא אלבום האולפן הרביעי של להקת המטאל סליפנוט. האלבום יצא ב-20 באוגוסט 2008 על ידי חברת התקליטים Roadrunner Records. תכנונים לאלבום החלו בשנת 2007, כאשר הוא הוקלט בשנת 2008. האלבום נמכר בכמעל ל-1,000,000 עותקים בארצות הברית וזכה למעמד אלבום פלטינה. מבחינה מוזיקלית, באלבום מתרחקת הלהקה מהנו-מטאל האופייני לה, ומתמקדת יותר בהבי מטאל סטנדרטי ובגרוב מטאל. "All Hope Is Gone" - הסינגל הראשון באלבום. "Psychosocial" - הסינגל השני באלבום. "Dead Memories" - הסינגל השלישי באלבום. "Sulfur" - הסינגל הרביעי באלבום. "Snuff" - הסינגל החמישי באלבום. מידע על האלבום All Hope Is Gone באתר MusicBrainz מידע על האלבום All Hope Is Gone באתר AllMusic האלבום All Hope Is Gone באתר Discogs האלבום All Hope Is Gone באתר ספוטיפיי האלבום All Hope Is Gone באתר יוטיוב
מצר מקאסאר

מְצַר מקאסאר (באינדונזית: Selat Makassar) הוא מצר ים באינדונזיה בין האי סולאווסי ממזרח לבין האי בורנאו (קלימנטן) ממערב. המצר מקשר בין ים ג'אווה (אנ') שמדרום לו לבין ים סלבס (ים סולאווסי) שמצפונו. רוחבו של המצר נע בין 130 קילומטרים ל-370 ק"מ. עומקו נע בין כ-2,500 מטרים במעבר הצפוני ל-930 מ' במעבר הדרומי. על חופיו באי סולאווסי שוכנים ערי הנמל מקאסאר (שהיא גם העיר הגדולה ביותר על האי ועל שמה קרוי המצר) ופאלו (אנ') (בתוך המפרץ שיוצא למצר), ואילו על חופו בבורנאו – באליקפאפאן (אנ'). במצר שוכנים איים רבים, שהבולטים שבהם הם האי לאוט (אנ') (שטחו 2,062 קמ"ר ואוכלוסייתו כ-80,000 תושבים) בקצהו הדרום-מערבי, והאי סבוקו (אנ') השכן. בשל עומקו הרב משמש המצר (יחד עם מצר לומבוק) כנתיב שיט חלופי למצר מלאקה עבור אוניות גדולות (מכליות נפט גדולות). דרך המצר שאורכו כ-800 ק"מ עובר קו וולאס, המפריד בין הפאונה האסייתית לפאונה האוסטרלית (בהמשך ודרומה יותר עובר הקו בין האי באלי לאי לומבוק (אנ') – דרך מצר לומבוק). הקו קרוי על שמו של חוקר טבע בריטי וידידו של צ'ארלס דרווין, אלפרד ראסל וולאס שחקר את איי אינדונזיה במחצית השנייה של המאה ה-19. קרב מצר מקאסאר (אנ') מדיה וקבצים בנושא מצר מקאסאר בוויקישיתוף R. Hall, R. I. Cloke et al., “The North Makassar Straits: what lies beneath?,” Petroleum Geoscience 15 (2009), pp. 147-158 מצר מקאסאר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
קרץ' (פירושונים)

האם התכוונתם ל... מצר קרץ' – מצר ים בין חצי האי טאמאן לחצי האי קרים חצי האי קרץ' – חלקו המזרחי של חצי האי קרים קרץ' – עיר השוכנת בחצי האי קרץ' לחופו של מצר קרץ' קרב קרץ' – קרב שנערך בתקופת מלחמת העולם השנייה בחצי האי קרץ' אוניות: קרץ' (מוניטור) – מוניטור (סוג של ספינת מלחמה) מסדרת "אזוב" שנבנה בשנים 1915-1913 בבודפשט במספנות Hanz&Co Danubius עבור הצי האוסטרו-הונגרי קרץ' (משחתת) – משחתת מסדרת "פידוניסי" (Фидониси; ‏Fidonisy) אשר נבנתה בשנים 1916-1915 עבור צי הים השחור הרוסי הקיסרי קרץ' (סיירת קלה) – סיירת קלה ששירתה בצי הים השחור הסובייטי בשנים 1959-1949 אשר לפני כן השתתפה בקרבות מלחמת העולם השנייה במסגרת הצי המלכותי האיטלקי בשם "Emanuele Filiberto Duca d'Aosta" קרץ' (סיירת) – סיירת טילים מסדרת "קארה" של הצי הסובייטי ולאחר מכן של הצי הרוסי שנמצאת בשירות פעיל בצי הים השחור מאז 2011. אישים: ברי קרץ' – מוזיקאי בריטי פרנץ קסוור קרץ – מחזאי גרמני
2014 בטלוויזיה בישראל

במהלך מבצע צוק איתן חלו שינויים משמעותיים בלוח השידורים של ערוצי הטלוויזיה בישראל עקב הקדשת שעות רבות לסיקור המבצע. לפי הערכות המבצע הצבאי גרם להפסדים של כמאה מיליון שקלים לרשתות קשת, רשת וערוץ 10. הזכיינית קשת החליטה להמשיך לשדר את העונה השישית של תוכניתה "האח הגדול" בעוד רשת הקפיאה את שידורי העונה השלישית של תוכניתה "דה וויס" ששודרה עד המבצע בימי ראשון ושלישי. ב-11 באוגוסט, בזמן הפסקת אש במבצע, "דה וויס" חזרה למסכים כשהיא משודרת גם ביום שני. ערך מורחב – פרסי האקדמיה לטלוויזיה לשנת 2014 מיני סדרת דרמה: איש חשוב מאוד (HOT) סדרת הדרמה: זגורי אימפריה (HOT) הסדרה הקומית: הפרלמנט (ערוץ 2, קשת) תוכנית המציאות: המירוץ למיליון (ערוץ 2, רשת) תוכנית הדוקו-ריאליטי: מחוברים+ (HOT) תוכנית הבידור והשעשועון: היהודים באים (הערוץ הראשון) סדרת הילדים ונוער: החממה (ניקלודיאון yes) תוכנית אקטואליה ו/או תחקיר ו/או חדשות: המקור (ערוץ 10) תוכנית אולפן לילדים ולנוער: מה זה מוזה (חינוכית 23) 13 בינואר – מנחם זילברמן, שחקן, קומיקאי ופזמונאי ישראלי (נולד ב-1946). 1 במאי – אסי דיין, תסריטאי, במאי ושחקן קולנוע ישראלי (נולד ב-1945) 30 במאי – חנה מרון, שחקנית תיאטרון וטלוויזיה ישראלית (נולדה ב-1923) 8 באוגוסט – מנחם גולן, במאי ומפיק ישראלי (נולד ב-1929) 3 בספטמבר – מני פאר, שחקן תיאטרון וקולנוע ומנחה תוכניות רדיו וטלוויזיה (נולד ב-1946) 10 בנובמבר – גאולה נוני, זמרת ושחקנית טלוויזיה וקולנוע ישראלית (נולדה ב-1942) מדיה וקבצים בנושא 2014 בטלוויזיה בישראל בוויקישיתוף אלכסנדר כץ, מתחילים ללקק את הפצעים: הרשות ה-2 ביקשה מהערוצים פירוט על נזקי צוק איתן, באתר ice, ‏6 באוגוסט 2014 גמר בלי בשר: הזכייה של טל גלבוע הטבעונית ב'האח הגדול' הניבה כ-39% |}
סרוגים (אתר אינטרנט)

סרוגים הוא אתר חדשות ותוכן המיועד לציבור הדתי לאומי. האתר הוקם על ידי איש התקשורת מרדכי לביא בשנת 2010, כחלק מקבוצת אתרי "כיכר השבת". בעוד "כיכר השבת" מיועד לגולשים החרדים, "סרוגים" מיועד לגולשים מהזרם הציוני דתי כשלשתי הקבוצות מערכת תוכן נפרדת אך הנהלה משותפת. בשנת 2016 התפצלה הקבוצה, וסרוגים הפך לחברה עצמאית בע"מ, עם מערכת ניהול עצמאית. החל משנת 2016 מנהלים את האתר איתמר חאיק ועזריאל דותן. בחודשים הראשונים שימש העיתונאי ישי פרידמן כעורך ראשי, ולאחר עזיבתו למקור ראשון החליף אותו בעריכה אריה יואלי. החל משנת 2013 מונה גיא עזרא לעורך משנה. בשנת 2018 מונה אור יזרעאלי לעורך הראשי כשהוא מיועד גם לשדר את מהדורת החדשות מתוך אולפן הטלוויזיה שנבנה באתר. בשנת 2016 מונתה לינוי משעלי לעורכת מדור התרבות והאופנה של האתר. בשנת 2017 מונתה עטרה גרמן לכתבת כנסת באתר, וכן אוריאל בארי מונה ככתב חדשות החוץ. בשנת 2019 מונה יהודה לוינגר ככתב המשפט והפלילים של האתר, ובתחילת 2020 הוא הוחלף על ידי אברהם בלוך. בשנת 2020 הצטרפה חלי בן שחר כעורכת מדור האופנה והנשים. בשנת 2020 בנצי רובין מונה לכתב הכנסת של האתר ואמיר אטינגר מונה לכתב הפוליטי, את אטינגר החליפה בשנת 2022 יעל שרה רפ. בתחום התרבות מונו בשנת 2021 במקומה של לינוי משעלי: קשת ברגסון והדס סיוון שהתחלפה ברחלי פלנט רוזן. באפריל 2023 התפטר מנכ"ל האתר איתמר חאיק מתפקידו, על רקע תלונה על תקיפה מינית של עובדת באתר. בסוף חודש אפריל 2024, עזב רובין את תפקידו. בעקבות העזיבה, אליהו לוקסנברג מונה לתפקיד כתב הכנסת באתר ולירן וינשטיין מונה לכתב המדיני והצבאי. ב-16 באוגוסט 2024, בתגובה למהומות מתנחלים בג'ית שבהן נורה פלסטיני למוות, האתר פרסם מאמר שהביע "תמיכה מפורשת בביצוע פעולות טרור יהודי". לטענת כותב המאמר, סמנכ"ל עמותת הימין "חוננו", האסטרטגיה הישראלית הברורה במהלך הלחימה ברצועת עזה במלחמת חרבות ברזל הייתה הרג מכוון של אזרחים, ויש "להעתיקה" גם לגדה המערבית. הוא תקף את הגינויים שהשמיעה רוב המערכת הפוליטית בעקבות ההתפרעויות בג'ית. אתר "סרוגים" חשף לראשונה את כוונתו של נפתלי בנט להתמודד בפריימריז בבית היהודי. האתר חשף את יזמתו של הרב חיים דרוקמן להריץ את הרב יעקב אריאל להתמודדות בבחירות לרבנות הראשית לישראל בשנת 2013, מה שיצר קרע בינו ובין הרב דוד סתיו. בעקבות כתבה ב"סרוגים" סולק שדר ברדיו "קול ברמה" שגידף את רבני הציונות הדתית וכינה אותם רשעים. בצד חדשות על ישיבות ההסדר ודיונים פנים מגזריים, ניתן למצוא גם חדשות מהארץ ומהעולם. בנוסף מכיל האתר תכנים העוסקים בזוגיות, פסקי הלכה, שו"ת עם רבנים, מתכונים ותרבות. אתר האינטרנט הרשמי של סרוגים סרוגים, ברשת החברתית פייסבוק סרוגים, ברשת החברתית אקס (טוויטר) סרוגים, סרטונים בערוץ היוטיוב אלכסנדר כץ, שינויים בעמדת עורך סרוגים: אור יזרעאלי יחליף את אריה יואלי, באתר אייס, 14 בנובמבר 2018 יהושע בריינר, מנכ"ל אתר סרוגים התפטר על רקע תלונה של עובדת שתקף אותה מינית, באתר הארץ, 15 ביוני 2023 עידו דוד כהן, אתר סרוגים פירסם מאמר שתומך בטרור יהודי נגד פלסטינים, באתר הארץ, 19 באוגוסט 2024 מאיה גדש, ‏בשל פרסום מאמר: דרישה לחקירה נגד אתר סרוגים בגין הסתה, באתר מעריב אונליין, 19 באוגוסט 2024 אורי קירשנבום יצהר, ‏דין ג'ית כדין רפיח, באתר "סרוגים", 16 באוגוסט 2024 תומר ניר, ‏פרסום ראשון: נפתלי בנט מודיע על התמודדות במפד"ל, באתר "סרוגים", 21 במאי 2012 צבי שיימן, ‏הדיל ברבנות : הרב עמאר בתמורה לרב יעקב אריאל, באתר "סרוגים", 10 באפריל 2013 אריה יואלי, ‏בעקבות הכתבה ב'סרוגים': השדר סולק מקול ברמה, באתר "סרוגים", 7 באוגוסט 2012
דנילוביץ'

האם התכוונתם ל... בג"ץ אל-על נגד דנילוביץ אישים ששמם דנילוביץ': איוואן דאנילוביץ' צ'רניאחובסקי (1906 - 1945) - גנרל יהודי סובייטי דמיטרי דנילוביץ' לליושנקו (1901 – 1987) - גנרל סובייטי יונתן דנילוביץ' – פעיל זכויות אזרח ומהפעילים הבולטים בקהילת הלהט"ב בישראל יורי ממוסקבה (יורי דנילוביץ') (1281 - 1325) - נסיך ולדימיר פליקס דנילוביץ – ממייסדי מקהלת הצבא האדום פרדראג דנילוביץ' – כדורסלן סרבי רוביק דנילוביץ' – ראש עיריית באר שבע
לין ג'ונסון

לין ג'ונסון (באנגלית: Lynn Johnston; נולדה ב-28 במאי 1947) היא קריקטוריסטית קנדית, הידועה בעיקר על רצועת הקומיקס שיצרה, "לטוב או לרע" (For Better or For Worse). על פועלה זכתה ג'ונסון לאותות כבוד כגון מסדר קנדה, מסדר מניטובה, והיכל התהילה הקנדי של הקריקטוריסטים. כן הייתה האישה הראשונה והקנדית הראשונה שזכתה ב"פרס רובן" של "אגודת הקריקטוריסטים הלאומית" של ארצות הברית. נולדה בשם לין ריג'ווי בקולינגווד, אונטריו, וגדלה בצפון ונקובר שבקולומביה הבריטית בקנדה. למדה בבית הספר ונקובר לאמנות. עבדה תקופה קצרה באנימציה. ב-1969 נישאה וחזרה לאונטריו, שם עבדה כחמש שנים כאמנית רפואית באוניברסיטת מק'מאסטר. עבודותיה מתקופה זו שמורות בארכיון הרפואי של האוניברסיטה, והן כוללות איורים המתארים אירועים מתוך שגרת בית חולים (למשל אב מעשן בחדר המתנה). במהלך הריונה הראשון, איירה קריקטורות על תקרת משרדו של הרופא המיילד שלה. איורים אלו פורסמו בספרה הראשון, "דייוויד אנחנו בהריון" (David We're Pregnant), ב-1973, תחת השם לין פרנקס (בהמשך פורסם הספר מחדש תחת השם לין ג'ונסון). הספר הפך לרב-מכר. לאחר גירושיה עבדה כפרילנסרית באמנות רפואית ומסחרית. ב-1975 פורסם ספר ההמשך לספרה הראשון, "היי אמא! היי אבא!" (Hi Mom! Hi Dad!). זמן קצר לאחר מכן היא נישאה לרוד ג'ונסון. ב-1978 עברו בני הזוג ושני ילדיהם להתגורר באגם לין שבמניטובה. היא קיבלה הצעה מ-"Universal Press Syndicate" ליצור רצועת קומיקס, ובעקבותיה יצרה את הקומיקס "הג'ונסונים", המבוסס על משפחתה. האגודה אישרה את הקומיקס ואף הציעה לה חוזה ל-20 שנה. לאחר חצי שנה של עבודת הכנה, הופיעה רצועת הקומיקס הראשונה שלה בעיתונים בכל רחבי קנדה, תחת השם "לטוב או לרע" (For Better or For Worse). כיום מופיע הקומיקס בכ-2000 עיתונים ברחבי קנדה, ארצות הברית, ו-20 מדינות נוספות. הקומיקס מבוסס לעיתים קרובות על אירועים אמיתיים במשפחתה של ג'ונסון. הדמויות המרכזיות קרויות על שם השמות האמצעיים של בעלה וילדיה, והאם אלי קרויה על שם חברה שמתה בצעירותה של ג'ונסון. הדמויות גדלו והזדקנו "בזמן אמת" לאורך שנות פרסום הקומיקס. ב-2008 הופיעה ג'ונסון עצמה ברצועת הקומיקס, והודיעה על סיומו במתכונת זו לאחר כ-30 שנה של פרסום, ומעבר למתכונת בה מחצית מהרצועות הן מהעבר ומחצית חומר חדש; המתכונת נזנחה ב-2010, ג'ונסון הודיעה על פרישה, ומאז ממשיכה אגודת העיתונות לפרסם מחדש את הקומיקסים הקודמים של ג'ונסון, החל משנות השמונים. ג'ונסון מתגוררת בקורבייל, אונטריו. בתה קטי עובדת עימה ב"For Better or For Worse studio" בקורבייל, ובנה ארון עובד בתעשיית הטלוויזיה בוונקובר. ב-2007 הודיעה על פרידה מבעלה מזה 30 שנה; בעקבות זאת שקלה להפסיק את הקומיקס, אך שינתה את דעתה. ג'ונסון זכתה במגוון הוקרות ופרסים, בהם פרס רובן (1985), מסדר קנדה (1992), מועמדות לפרס פוליצר (1993), כוכב ב"שדרת הכוכבים של קנדה" בטורונטו (2003), היכל התהילה הקנדי של הקריקטוריסטים (2007), ומספר תוארי דוקטור לשם כבוד באוניברסיטאות שונות בקנדה. מדיה וקבצים בנושא לין ג'ונסון בוויקישיתוף For Better or For Worse, האתר הרשמי של הקומיקס
מנזר מלק

מנזר מלק (גרמנית: Stift Melk) הוא מנזר בנדיקטיני הממוקם על צוק מעל העיר מלק במדינת אוסטריה תחתית אשר באוסטריה, וצופה על נהר הדנובה הזורם דרך עמק ואכאו. במנזר נמצא קברו של הקדוש הקתולי קולומן משטוקראו, ושרידיהם של מספר מלכים מבית באבנברג, שושלת המלוכה הראשונה של אוסטריה. המנזר נוסד בשנת 1089 כשלאופולד השני, המרגרייב של אוסטריה, העביר את אחת מהטירות שלו לנזירים ממנזר לאמבאך. במאה ה-12 נוסד במנזר בית ספר לנזירים וספריית המנזר התפרסמה במהרה בזכות אוסף כתבי היד העשיר שבה. הסקריפטוריום במנזר היה המקום העיקרי שבו נוצרו כתבי היד. במאה ה-15 הפך המנזר למרכזה של תנועת הרפורמות של מלק אשר הפיחה חיים חדשים במנזרי אוסטריה ודרום גרמניה. מבנה הבארוק הנוכחי של המנזר נבנה בין השנים 1702 ו-1736, לפי עיצובו של האדריכל יאקוב פראנדטאואר. בכנסייה של המנזר שמורות פרסקאות של הצייר יוהאן מיכאל רוטמאיר ועל קירות הספרייה, אשר מכילה בין השאר גם כתבי יד מוזיקליים, מוצגות פרסקאות של פול טרוגר. בזכות פרסומו ומעמדו האקדמי, הצליח המנזר להינצל מסגירה בתקופת שלטונו של הקיסר יוזף השני, בזמן שמנזרים רבים אחרים באוסטריה הוחרמו ונסגרו בין השנים 1780 ו-1790. המנזר הצליח לשרוד גם בתקופת מלחמות נפוליאון והאנשלוס של אוסטריה בידי הנאצים ב-1938, כאשר בית הספר וחלק גדול מתוך המנזר הוחרמו על ידי המדינה. בית הספר חזר לרשות המנזר רק לאחר מלחמת העולם השנייה, וכיום לומדים בו 900 תלמידים משני המינים. החל משנת 1625 המנזר חבר בקהילת המנזרים הבנדיקטיניים של אוסטריה. ברומן הנודע של הסופר האיטלקי אומברטו אקו, "שם הוורד", שמו של אחד הגיבורים הוא "אדסון ממלק", כמחווה למנזר ולספרייה המפורסמת שלו. המנזר מוזכר גם באוטוביוגרפיה של פטריק לי פרמור כאחד השיאים במסעו באירופה של לפני מלחמת העולם השנייה. מדיה וקבצים בנושא מנזר מלק בוויקישיתוף אתר האינטרנט הרשמי של מנזר מלק
מינג (צדפה)

מינג (1499–2006) היא בעל החיים המבוגר ביותר שידוע למדע, אשר ניתן לחשב את גילו. בתחילה שיערו שגילה הוא 405 שנה, אך בסופו של דבר התגלה כי היא בת 507 שנים. הדגימה נלקחה מחוף ים באיסלנד בשנת 2006 מצדפה ממין Arctica islandica. גילה חושב על ידי ספירת קווי גדילה בקליפתה. הצדפה מתה בעת המחקר המדעי שבוצע בה, כאשר חוקרים בריטים מאוניברסיטת בנגור שלא היו מודעים לגילה המופלג של הצדפה, הקפיאו אותה במטרה לחתוך אותה ולחשב כך את גילה. לא ידוע עד איזה גיל הייתה הצדפה ממשיכה לחיות אם הייתה נשארת בסביבת האוקיינוס. הצדפה קרויה על-שם שושלת מינג הסינית, כיוון שהיא נוצרה בתקופת השליטה של שושלת מינג. Lise Brix (2013-11-06). "New record: World's oldest animal is 507 years old". Sciencenordic. אורכב מ-המקור ב-2013-11-15. נבדק ב-2013-11-14. ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.